text: বিশ্বে করোনায় মৃত ৬ লাখ ১৩ হাজার ছাড়িয়েছে – Newsdarpan24.com
  বিশ্বে করোনায় মৃত ৬ লাখ ১৩ হাজার ছাড়িয়েছে
  নিউজ দর্পণ ডেস্ক: বৈশ্বিক মহামারি করোনা ভাইরাসে আক্রান্ত হয়ে বিশ্বে মৃতের সংখ্যা বাড়ছেই। শেষ খবর অনুযায়ী, আজ মঙ্গলবার মৃতের সংখ্যা বেড়ে দাঁড়িয়েছে ৬ লাখ ১৩ হাজার ১৪৬ জনে। বিশ্বব্যাপী করোনা ভাইরাসের সর্বশেষ পরিসংখ্যান জানার অন্যতম ওয়েবসাইট ওয়ার্ল্ডোমিটার এ তথ্য জানিয়েছে।
  ওয়ার্ল্ডোমিটারের তথ্য অনুযায়ী, করোনা ভাইরাসে এ পর্যন্ত আক্রান্ত হয়েছে বিশ্বের এক কোটি ৪৮ লাখ ৫১ হাজার ২৪৬ জন। তাদের মধ্যে বর্তমানে ৫৩ লাখ ৩১ হাজার ৮০৩ জন চিকিৎসাধীন এবং ৫৯ হাজার ৮১৪ জন আশঙ্কাজনক অবস্থায় রয়েছে।
  এ ছাড়া করোনা ভাইরাসে আক্রান্তদের মধ্যে এখন পর্যন্ত ৮৯ লাখ ছয় হাজার ২৯৭ জন সুস্থ হয়ে উঠেছে।
  এদিকে নভেল করোনা ভাইরাসজনিত কোভিড-১৯ রোগে আক্রান্ত হয়ে দেশে আরও ৫০ জনের মৃত্যু হয়েছে। এ নিয়ে করোনায় আক্রান্ত হয়ে ২ হাজার ৬৬৮ জনের মৃত্যু হলো। এ ছাড়া নতুন করে আরও ২ হাজার ৯২৮ জন করোনা ভাইরাসে আক্রান্ত শনাক্ত হয়েছে। এ নিয়ে দেশে মোট ২ লাখ ৭ হাজার ৪৫৩ জন করোনায় আক্রান্ত রোগী শনাক্ত হয়েছে।
  দেশে গত ৮ মার্চ প্রথম করোনা ভাইরাসে আক্রান্ত রোগী পাওয়ার কথা জানানো হয় এবং প্রথম মৃত্যু ঘটে গত ১৮ মার্চ। এরপর গত ১৪ এপ্রিল ৩৮তম দিনে কোভিড-১৯ রোগীর সংখ্যা এক হাজারে দাঁড়ায়। বর্তমানে দেশে দুই লাখ সাত হাজার ৪৫৩ জন করোনা রোগী শনাক্ত হয়েছে।